পুতুল প্রস্তুত করার জন্যে অনুপমা প্রধানত বিভিন্ন রকম কাঠের সংমিশ্রণ ব্যবহার করেন। সাধারণত, বুরুগা বা শাল্মলী গাছের রেশম সুতি কাঠ দিয়ে পুতুলের মুখ তৈরি করা হয়। অনুপমার পুতুলের বৈশিষ্ট্য হল বড় চোখ সহ বড় মুখ। দেহ এবং বিভিন্ন দেহসন্ধিগুলো স্থানীয় আলে, নিম এবং হোঙ্গে নামক স্থানীয় ঘন কাঠের দ্বারা প্রস্তুত করা হয়। মুখ এবং দেহ প্রস্তুত হয়ে গেলে চরিত্রটির বৈশিষ্ট্যগুলির মূল অনুভূতি মুখাবয়বে খোদাই করে প্রকাশ করা হয়। পুতুলের হাতগুলিও চরিত্রের মূল উদ্দেশ্য বোঝাতে ব্যবহৃত হয়, যেমন নর্তকীর জন্য মুদ্রা, যোদ্ধার জন্য মুষ্টি, স্বর্গীয় সত্তার জন্য আলপদ্ম, দেবতাদের ত্রিপতাকা ইত্যাদি আরও অনেক কিছু। সমস্ত প্রধান চরিত্রগুলির জন্যে পোশাক এবং আভরণও নির্মাণ করেন অনুপমা এবং তাঁর সহযোগীরা। 
এছাড়াও অনুপমার কাছে ভারত ও বিশ্বের পাঁচ সহস্রাধিক পুতুলের সংগ্রহ রয়েছে যা বেঙ্গালুরুতে প্রদর্শিত হয়।

শৈশব ও ব্যক্তিগত জীবন
কর্মজীবন
পুতুল প্রস্তুতি
বিখ্যাত প্রযোজনা